CELEX: 32005D0746
Language: fi
Date: 2005-10-20 00:00:00
Title: 2005/746/EY: Komission päätös, tehty 20 päivänä lokakuuta 2005, elimiä, joiden palveluksessa olevilla tutkijoilla on oikeus käyttää salassapidettäviä tietoja tieteellisiin tarkoituksiin, koskevan luettelon vahvistamisesta tehdyn komission päätöksen 2004/452/EY muuttamisesta (tiedoksiannettu numerolla K(2005) 4026)   (ETA:n kannalta merkityksellinen teksti)

25.10.2005   
            
            
               FI
            
            
               Euroopan unionin virallinen lehti
            
            
               L 280/16
            
         
      KOMISSION PÄÄTÖS,
   tehty 20 päivänä lokakuuta 2005,
   elimiä, joiden palveluksessa olevilla tutkijoilla on oikeus käyttää salassapidettäviä tietoja tieteellisiin tarkoituksiin, koskevan luettelon vahvistamisesta tehdyn komission päätöksen 2004/452/EY muuttamisesta
   (tiedoksiannettu numerolla K(2005) 4026)
   (ETA:n kannalta merkityksellinen teksti)
   (2005/746/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon yhteisön tilastoista 17 päivänä helmikuuta 1997 annetun neuvoston asetuksen (EY) N:o 322/97 (1) ja erityisesti sen 20 artiklan 1 kohdan,
   sekä katsoo seuraavaa:
   
               (1)
            
            
               Yhteisön tilastoista annetun neuvoston asetuksen (EY) N:o 322/97 täytäntöönpanosta tieteellisiin tarkoituksiin käytettävien salassapidettävien tietojen käyttöoikeuden osalta 17 päivänä toukokuuta 2002 annetussa komission asetuksessa (EY) N:o 831/2002 (2) vahvistetaan edellytykset, joiden mukaisesti voidaan myöntää oikeus yhteisön viranomaiselle toimitettujen salassapidettävien tietojen käyttöön, jotta tilastollisten päätelmien tekeminen tieteellisiä tarkoituksia varten olisi mahdollista, sekä yhteisön ja kansallisten viranomaisten yhteistyötä koskevat säännöt, joiden tarkoituksena on helpottaa edellä mainitun käyttöoikeuden myöntämistä.
            
         
               (2)
            
            
               Elimiä, joiden palveluksessa olevilla tutkijoilla on oikeus käyttää salassapidettäviä tietoja tieteellisiin tarkoituksiin, koskevan luettelon vahvistamisesta huhtikuun 29 päivänä 2004 tehdyllä komission päätöksellä 2004/452/EY (3) on vahvistettu luettelo elimistä, joiden palveluksessa olevilla tutkijoilla on oikeus käyttää salassapidettäviä tietoja tieteellisiin tarkoituksiin.
            
         
               (3)
            
            
               Cornell-yliopistoa (Cornell University, New Yorkin osavaltio, Amerikan yhdysvallat) on pidettävä elimenä, joka täyttää vaaditut edellytykset, ja siksi se on lisättävä luetteloon asetuksen (EY) N:o 831/2002 3 artiklan 1 kohdan c alakohdan mukaisista elimistä, organisaatioista ja laitoksista.
            
         
               (4)
            
            
               Tässä päätöksessä säädetyt toimenpiteet ovat tilastosalaisuutta käsittelevän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Korvataan päätöksen 2004/452/EY liite tämän päätöksen liitteellä.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 20 päivänä lokakuuta 2005.
      
         
            Komission puolesta
         
         Joaquín ALMUNIA
         
         
            Komission jäsen
         
      
   
   
      (1)  EYVL L 52, 22.2.1997, s. 1. Asetus sellaisena kuin se on muutettuna Euroopan parlamentin ja neuvoston asetuksella (EY) N:o 1882/2003 (EUVL L 284, 31.10.2003, s. 1).
   
      (2)  EYVL L 133, 18.5.2002, s. 7.
   
      (3)  EUVL L 156, 30.4.2004, s. 1. Päätös sellaisena kuin se on muutettuna päätöksellä 2005/412/EY (EUVL L 140, 3.6.2005, s. 11).
   
      LIITE
      Elimet, joiden palveluksessa olevilla tutkijoilla on oikeus käyttää salassapidettäviä tietoja tieteellisiin tarkoituksiin
      Euroopan keskuspankki
      Espanjan keskuspankki
      Italian keskuspankki
      Cornell-yliopisto (New Yorkin osavaltio, Amerikan yhdysvallat)